# dre-holl
## Brezhoneg
### Etimologiezh

    Savet diwar an araogenn dre hag holl.
    War batrom an adverb gallek partout.

### Adverb

dre-holl /dreˈɔl/
* E pep lec'h
** Dre-holl e vije lâret dezhi : [...] ! — (Fañch an Uhel, Kontadennoù ar Bobl/1, Al Liamm, 1984, p. 94.)
** Biskoazh ne oa bet gwelet e bar ; dre-holl e souezhe an dud, hag e choment da sellet oute, digor o genaouoù gante. — (Fañch an Uhel, Kontadennoù ar Bobl/2, Al Liamm, 1985, p. 148.)
** Dre-holl e trec'he war e enebourien ; ha setu ne oa kaoz nemet anezhañ en arme hag en kêr. — (Fañch an Uhel, Kontadennoù ar Bobl/3, Al Liamm, 1988, p. 38.)
** Hon Salver Jezuz-Krist a oa deut da ober un dro en Breizh-Izel gant sant Pêr ha sant Yann. mont a raent dre-holl, da di ar paour evel da di ar pinvig, hag e prezegent en ilizoù, er chapeloù hag alies en tachennoù, dirak ar bobl dastumet. — (Fañch an Uhel, Kontadennoù ar Bobl/4, Al Liamm, 1989, p. 29.)
** Rak kaer zo, e pep parrez, ar maer eo a ra e lec'h hag en anv ar c'houarnamant, abalamour ar re a zo e Pariz ne c'hellont ket tizhout dre-holl hag a rank en em ziskargañ war re all da ober evito. — (Lan Inizan, Emgann Kergidu 1, Brest, 1877, eil emb. Al Liamm 1977, p. 14.)
** En ilizoù, kerkoulz ha dre-holl, ar veleien a dle krial, hag a grio bepred a-enep an dud fall hag ar falskredennoù. — (Lan Inizan, Emgann Kergidu 1, Brest, 1877, eil emb. Al Liamm 1977, p. 217.)
** [...], ne oufen ket lavaret ken nebeut perak ez iz di d'ho c'hlask, nemed abalamour an nep a glask a furch dre-oll. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 44.)
** — ...Zellet aman, miliner, penoz ez omp glebiet ! Bet omp dre-hol o vale, ha collet hon c'hezec. — (Fañch an Uhel, Soniou Breiz-Izel 2, Pariz, 1891, 1971, p. 204.)
** — « [...] ? Gwelit pebeuz brezel spountus a zo great dreoll ouz relijion santel an Aotrou Doue ! [...] ! » — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 66.)
** Arru e oant gant eur stêr vras, en tu all d'ei evel eur mor gouleier: ne wele Per nemet tan dre-holl o flaminan sioul, rak ne rê takenn avel. — (Erwan ar Moal, Pipi Gonto, Kemper, 1925, p. 55.)
** « [...]. An ed-du a zo kement a c'houez vat gantañ ken he c'hlever dre holl ! [...]. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 28.)

#### Doareoù-skrivañ all

    En doare-skrivañ etrerannyezhel e vez skrivet dre-oll.

#### Troioù-lavar

* bezañ stag e vag dre-holl

#### Troidigezhioù

* galleg : partout
* saozneg : everywhere